ببە بە خاوەنی فەرهەنگی تەکنۆلۆژیای زانیاری
بڵاوکراوەتەوە
2010/08/24
دۆخی بوچوون
خوێندنەوە ( ۔16۔ )
فەرهەنگی تەکنۆلۆژیای زانیاری، کە زانستپەروەرانی کورد ئامادەیان کردوە، بە هاوکاری وەزارەتی گواستنەوە و گەیاندنی حکومەتی هەرێمی کوردستان، وە لەسەر ئەرکی تارین نێت لە چاپدرا.
فەرهەنگەکە بە خۆڕایی دەبەخشرێتەوە، هەر ئهندامێکی زانستپەروەران و گروپە زانستییەکان، و ههموو ئەوانەی دەیانەوێت دانەیەکیان دەست بکەوێت دەتوانن تا سەری ئەم مانگە ٣١/٨ سەرادنی راگەیاندنی وەزارەت بکەن بەم ناونیشانەی لای خوارەوە:
هەولێر - وەزارەتی گواستنەوە و گەیاندن - بەرامبەر تابلۆ مۆل (مەسبەحی کۆنی مەلعەب)"
ئاگادار بن، ژمارەکە سنووردارە و ئەگەر نەما گلەیی نەکەن.
فەرهەنگی تەکنۆلۆژیای زانیاری - زانستپەروەرانی کورد، بەرەی ڕەنجی چەند ساڵێکە کە ئەندامانی زانستپەروەرانی کورد پێوەی خەریک بوون، فەرهەنگەکە ئەکادیمیای کوردی پێیداچۆتەوە هەڵی سەنگاندوە، هاوکات چەندین کەسی زمانزان و پسپۆری بواری تەکنۆلۆژیا سەرنج و تێبینیان لەسەر نووسیوە. لێرەوە دەستخۆشی لە هەموو ئەوانە دەکەین کە ڕۆژێک لە ڕۆژان هاوکاربوون لەم پرۆژەیەدا، بە وشەیەک یان بە تێبینی و ڕەخنەکانیان، لەگەڵیدا سوپاسی بەشی ڕاگەیاندنی وەزارەتی گواستنەوە و گەیاندن و کۆمپانیای تارین نێت دەکەین کە ماندوبوون لەگەڵیدا و بە چاپیان گەیاند.
دەستخۆشی تایبەت لە بەڕێزان دیاکۆ هاشمی کە کڵێشەی نووسینەکانی لە ئەستۆ گرت. وە لە بەڕێز هونەر ئەمین کە بەرگەکەی نەخشاند، وە ئاراس نوری سەرپەرشتی کردوە.